Številka: 410-257/2018

Datum: 5. 4. 2019

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 5. redni seji Mestnega sveta Mestne občine Ptuj

Predlog Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2019

Oddelek za gospodarske dejavnosti

Nina Majcen Ogrizek, višja svetovalka

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17)

Andrej Trunk, vodja Oddelka za gospodarske dejavnosti

Nina Majcen Ogrizek, višja svetovalka na Oddelku za gospodarske dejavnosti

Odbor za finance, Odbor za gospodarstvo

Mestni svet Mestne občine Ptuj sprejme predlog Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2019v predloženem besedilu.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo

Predlog

april 2019

Na podlagi drugega odstavka 96. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), 12. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14, 14/15 – ZUUJFO in 76/15) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_\_\_\_\_ seji, dne \_\_\_\_\_\_\_\_ 2019, sprejel

**S K L E P**

**o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2019**

**1. člen**

Mestni svet Mestne občine Ptuj soglaša, da se sklepajo pravni posli z nepremičninami, ki niso zajeti v Načrtu ravnanja z nepremičnim premoženjem Mestne občine Ptuj za leto 2019, v skupni vrednosti 20 % od vrednosti določene v Načrtu ravnanja z nepremičnim premoženjem Mestne občine Ptuj za leto 2019.

**2. člen**

Skupna vrednost pravnih poslov z nepremičninami, ki niso zajeti v Načrtu ravnanja z nepremičnim premoženjem Mestne občine Ptuj v letu 2019, znaša:

- na strani pridobivanja nepremičnega premoženja največ 155.893,12 EUR in

- na strani razpolaganja z nepremičnim premoženjem največ 385.589,38 EUR.

**3. člen**

Ta sklep začne veljati naslednji dan po objavi v Uradnem vestniku Mestne občine Ptuj.

Številka: 410-257/2018

Datum:

---------------------------------------------------------------------------------------------------------------------

O B R A Z L O Ž I T E V:

V primeru spremenjenih prostorskih potreb upravljav­cev nepremičnega premoženja samoupravnih lokal­nih skupnosti, ki jih ni bilo mogoče določiti ob pripravi načrta ravnanja z nepremičnim premoženjem v skladu z 11. členom Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14, 14/15-ZUUJFO in 76/15) ali ob nepredvidenih okoliščinah na trgu, ki narekujejo hiter odziv, lahko upravljavci nepremičnega premoženja samoupravnih lokalnih skupnosti sklepa­jo pravne posle, ki niso predvideni v veljavnem načrtu ravnanja z nepremičnim premoženjem.

Skupna vrednost pravnih poslov iz prejšnjega odstavka lahko znaša največ 20 % skupne vrednosti že sprejetega letnega načrta razpolaganja z nepremičnim premoženjem in jo vsako leto določi svet samoupravne lokalne skupnosti v roku 30 dni po sprejemu proračuna. V konkretnem primeru znaša ta 20 % skupne vrednosti že sprejetega letnega načrta, kar pomeni na strani pridobivanja nepremičnega premoženja največ 155.893,12 EUR in na strani razpolaganja z nepremičnim premoženjem največ 385.589,38 EUR.

Ob sprejetju Odloka o proračunu Mestne občine Ptuj za leto 2019 je bil kot obvezna priloga proračuna sprejet tudi Načrt ravnanja z nepremičnim premoženjem Mestne občine Ptuj za leto 2019, ki določa, da se pridobivanje nepremičnega premoženja načrtuje v vrednosti 779.465,61 EUR, razpolaganje z nepremičnim premoženjem pa v vrednosti 1.927.946,90 EUR. S predlaganim sklepom se določa skupna vrednost pravnih poslov z nepremičninami, ki niso zajeti v Načrtu ravnanja z nepremičnim premoženjem Mestne občine Ptuj v letu 2019 in jih je dovoljeno sklepati brez potrebne spremembe načrta ravnanja z nepremičnim premoženjem in rebalansa proračuna.

Mestnemu svetu Mestne občine Ptuj predlagam, da predlagani sklep po obravnavi sprejme.

Pripravila:

Nina M. Ogrizek

Nuška GAJŠEK,

županja Mestne občine Ptuj